Държавен вестник, бр. 44, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  44
добавки, които не са посочени в приложенията,
както и за разширяване на обсега на прилагане
на вече разрешена добавка.
(2) Разрешението по ал.1 се издава след по-
даване на заявление до Министерството на здра-
веопазването.
(3) Към заявлението по ал. 2 се прилагат:
1. оценка за безопасност, извършена от На-
ционалния център по хигиена, медицинска еко-
логия и хранене съгласно приложение № 10;
2. подробна обосновка, че съществува техно-
логична необходимост от използването на но-
вата добавка и че по друг начин не може да бъде
постигнат желаният технологичен ефект;
3. данни за идентичност и чистота на добав-
ката и методите за определянето им;
4. документ за платена държавна такса.
(4) Разрешението по ал. 1 определя храните,
в които се разрешава влагането на новата до-
бавка и максимално допустимите є нива.
Чл. 21. (1) Заявленията по чл. 20, ал. 2 се
разглеждат от дирекция “Здравна профилакти-
ка и държавен санитарен контрол” в Министер-
ството на здравеопазването.
(2) В 30-дневен срок от постъпване на до-
кументите главният държавен санитарен ин-
спектор или упълномощено от него длъжнос-
тно лице издава разрешение или прави моти-
виран отказ.
Раздел V
Държавен контрол
Чл. 22. Държавен контрол върху производс-
твото и употребата на добавки се осъществява
от регионалните хигиенно-епидемиологични
инспекции.
Чл. 23. На държавен контрол подлежат:
1. влагането на добавки при производството
на храни;
2. добавките, които се използват за произ-
водство на храни;
3. етикетирането на добавките.
Чл. 24. Държавният контрол върху добав-
ките включва една или няколко от следните
дейности:
1. вземане на проби и провеждане на анализи;
2. проверка на съответствието на произве-
дената добавка с изискванията за идентичност
и чистота;
3. наблюдение на използваните добавки и
при необходимост извършване преоценка на
използването им при промяна условията на
употреба и/или възникване на нова научна
информация.
Чл. 25. Проби от добавки или храни, в които
те са вложени, се вземат по реда на чл. 33 от
Закона за храните.
Чл. 26. За добавки, които не отговарят на
изискванията на наредбата, и за храни, в които
са вложени неразрешени добавки или допусти-
мото максимално ниво на добавките е над раз-
решеното, се прилага разпоредбата по чл. 30,
ал. 1, т. 7 от Закона за храните.
Допълнителна разпоредба
§ 1. По смисъла на тази наредба:
1. “колкото е необходимо” е условие на про-
изводствения процес, съгласно което добавка-
та се използва в количества, които не са строго
определени, но не по-високи от необходимите
за постигане на очаквания технологичен ефект,
без да се заблуждава потребителят;
2. “максимално ниво на добавката” е коли-
чеството добавка, което се съдържа в готовата
за консумация храна, изразено в мг или г/кг или
литър, което не може да бъде надвишено;
3. “непреработени храни” са храни, които
не са преминали през обработка, която има за
резултат съществена промяна в първоначал-
ното им натурално състояние, независимо че
са нарязани, надробени, обезкостени, обеле-
ни, одрани, накълцани, излющени, почисте-
ни, смлени, счукани, охладени, замразени или
дълбоко замразени, изсушени, пакетирани или
непакетирани;
4. “технологични средства” са вещества, ко-
ито не се консумират като хранителна състав-
ка, но се използват с технологична цел за об-
работка на хранителни суровини, храни или
техните съставки, като неизбежните остатъч-
ни количества от веществата или производ-
ните им в крайния продукт не крият риск за
здравето на човека;
5. “Е №” е номерът на добавките, посочени
в приложенията към наредбата;
6. “нискокалорични” са храни, чиято енер-
гийна стойност е понижена най-малко с 30%
в сравнение с оригиналната или подобна на
нея храна;
7. “храни без прибавена захар” са храни, в
които не са прибавени моно-, дизахариди или
други храни, използвани заради подслаждащи-
те им свойства;
8. “хранителна съставка” е всяка хранителна
суровина и/или хранителен продукт, който се
явява част от състава на друг смесен храните-
лен продукт;
9. “нова добавка” е добавка, която не е вклю-
чена в приложенията към тази наредба.
Заключителни разпоредби
§ 2. Тази наредба се издава на основание чл. 6,
ал. 2 от Закона за храните и е съгласувана с
министъра на земеделието и горите и министъ-
ра на икономиката.
§ 3. Тази наредба отменя Наредба № 45 за
хигиенните норми и изисквания за добавките в
хранителните продукти (ДВ, бр. 110 от 1995 г.)
в частта є относно добавките в храните, с изк-
лючение на разпоредбите за ензимните препа-
рати и ароматните вещества.
Министър: Б. Финков